Nee Barros

Nee Barros Fernández (Ourense, 2002ko abenduaren 19a) galiziar idazle, youtuber, musikari, LGBT ekintzaile eta hizkuntza aktibista da.

 Bizitza 
Nee Barros Ourensen jaio zen, baina Pontevedrako probintziako Marín herrian hazi zen eta 2018tik 2020ra Pontevedrako Frei Martín Sarmiento BHIn ikasi zuen. Idazle ibilbideaz gain, literatura zabaltzen du Interneten, batez ere YouTubeko Neeumatiko kanalaren bitartez. Kanal horretan, gomendio literarioak eta idazlanen analisiak partekatzen ditu eta LGBTIQA+ aktibismoan parte hartzen du, eta 2021ean Kalitate Linguistikoaren saria jaso zuen Youtubeir@s lehiaketan. Gainera, Froalla musika taldean abesten eta baxua jotzen du.

Literaturari dagokionez, oso gaztetatik jaso du errekonozimendua Lingua de Namorar (2018, 2019 eta 2020), Prensa-Escuela (2018) eta Concello de Curtis (2019) ipuin lehiaketetan, besteak beste. 2022an María Victoria Moreno saria irabazi zuen Nom estamos quebrades lanarengatik.

Nee Barros pertsona ez-bitarra da eta elu izenordain neutroa erabiltzen du galizieraz.

 Lanak 

 A metamorfose forzada ou xuízo nun acto (2019)
 19 poemas para um VÍRUS-19 (2020)
 Identidade. A normalidade do non-común (2021)
 Nom estamos quebrades (2023)

 Lan kolektiboak 

 Tes cinco minutos #1 (2021)
 21 poetas do século XXI (2021)
 Alguén nos lembrará. Antoloxía de relatos LGBTIQA+ (2023)

 Itzulpenak 

 Alice Oseman. Heartstopper (2024)

 Sariak 

 2018: Prensa-Escuela mikroipuin lehiaketaren saria
 2018: Lingua de Namorar (A kategoria)
 2018: CUAC FM Irrati Fikzio Saria
 2018: Pontevedrako Gobernuaren Ordezkaritzaren genero-indarkeriaren aurkako lehiaketaren saria
 2019: Pontedeumeko ipuin-lehiaketaren saria
 2019: Curtisko Udalaren ipuin laburren lehiaketaren saria (A kategoria)
 2019: Lingua de Namorar (A kategoria)
 2019: Ben Veñas Maio poesia lehiaketaren saria
 2020: Lingua de Namorar (A kategoria)
 2020: Real Academia Galega eta PuntoGalen mikroipuin lehiaketaren saria (gazte kategoria)
 2020: Ben Veñas Maio poesia lehiaketaren saria
 2022: María Victoria Moreno gazte literaturako saria

 Erreferentziak 

 Kanpo estekak 

Kategoria:Ourensetarrak
Kategoria:Galizierazko idazleak
Kategoria:XXI. mendeko idazleak
Kategoria:LGBT idazleak
Kategoria:Galizierazko abeslariak
Kategoria:LGBT abeslariak
Kategoria:Baxu-jotzaileak
Kategoria:Galiziako itzultzaileak
Kategoria:Galiziako aktibistak
Kategoria:Galizieraren sustatzaileak
Kategoria:LGBT ekintzaileak
Kategoria:Youtuberrak
Kategoria:Pertsona ez-binarioak